open-index/open-wikipedia-markdown huggingface dataset:
Buitelandse betrekkinge van Zimbabwe

**Die buitelandse betrekkinge van Zimbabwe** prioritiseer noue bande met die Volksrepubliek China  en Suid-Afrika, lande wat goeie betrekkinge met Zimbabwe handhaaf.

## Bilaterale verhoudings 
duimnael|Diplomatieke missies van Zimbabwe
Zimbabwe het bilaterale betrekkinge met verskeie lande. Na Ian Smith se eensydige onafhanklikheidsverklaring van die Verenigde Koninkryk in 1965 is Rhodesië se diplomatieke teenwoordigheid dramaties regoor die wêreld verminder. Teen die tyd van die Lancaster House-ooreenkoms in 1979 het Rhodesië slegs verteenwoordigende kantore in Londen, Bonn, Pretoria, Washington, D.C. en Tokio gehad. Verteenwoordiging in Maputo (destyds Lourenço Marques) en Lissabon is in 1975 gesluit ná die Angelier-rewolusie in Portugal. Onder Robert Mugabe het Zimbabwe 'n nuwe buitelandse beleid gevoer wat nouer saamwerk met Afrika-, Oosblok- en Onverbonde-state. Die hoofstad van die land, Harare, huisves tans 51 ambassades. Verskeie ander lande het ambassadeurs van ander hoofstede, veral Pretoria en Addis Abeba, geakkrediteer.

### Afrika 
### Amerikas
### Asië 
### Europa 
### Oseanië 
## Verwysings
Marinus Wijnbeek

**Marinus Wijnbeek** (28 Augustus 1939 – 2 Augustus 2020) was 'n wetenskaponderwyser en - lektor, hoof en stigter van die destydse Kempton Park Tegniese Kollege, hoof en stigter van die destydse Technikon Noord-Transvaal, joernalis van die SAUK en televisie-aanbieder. Gedurende die begin van televisie in Suid-Afrika het hy die gewilde Afrikaanse wetenskapprogram “Die Brandkluis” vir kinders aangebied. Die program is in 1979 uitgesaai.

Wijnbeek is in Den Haag, Nederland gebore en het in 1949 saam met sy ouers na Suid-Afrika geïmmigreer. Sy ouers het Afrikaans hul huistaal gemaak en die kinders ook in Afrikaans opgevoed. Hy het 'n BSc-graad met chemie en fisika as hoofvakke aan die Potchefstroomse Universiteit verwerf. Later sou 'n BA-graad met geskiedenis en staatsleer as hoofvakke volg, asook 'n honneurs in staatsleer aan die Randse Afrikaanse Universiteit. 

Hy was vir nege jaar betrokke in die onderwys en het daarna by die SAUK se nuusdiens gewerk as wetenskapredakteur. In September 1996 het hy saam met sy vrou Annatjie na Nederland geïmmigreer, waar hy tot met sy afsterwe gewoon het.

## Verwysings 
## Eksterne skakels 
* 
* 
* 
*
Essequibo

Die **Essequibo** is 'n groot noord-vloeiende rivier in Suid-Amerika. Die rivier, met 'n lengte van 1&nbsp;014&nbsp;km, is die langste rivier in Guyana, asook tussen die Río Orinoco in die weste en die Amasonerivier in die suide. Die Essequibo vorm deel van 'n grensdispuut, aangesien Venezuela Guyana se grondgebied wes van dié rivier opeis.

[duimnael|links|[Nasa-Satellietbeeld van die Essequibo se delta net wes van Georgetown]]
duimnael|links|Ponton-veerboot wat die Essequibo oorsteek
Die Essequibo ontspring in die Acaraiberge naby die grens tussen Brasilië in die suide en Guyana in die noorde, waarvandaan dit in 'n noordelike rigting deur Guyana se woude en savanne vloei. Ná 1&nbsp;014&nbsp;km mond die Essequibo net wes van die Guyaanse hoofstad Georgetown in die Atlantiese Oseaan uit. Langs die Essequibo se rivierloop lê baie watervalle en dit word deur baie eilande en slik gekenmerk. Saam met sy sytakke dreineer die Essequibo meer as die helfte van Guyana.

Die Essequibo is in 1498 deur Juan de Esquivel, die adjunk van Diego Columbus, seun van Christophorus Columbus, vir Europa ontdek. Die rivier is na Esquivel genoem. In 1499 het Amerigo Vespucci en Alonso de Ojeda die monding van die Orinoco verken en was glo die eerste Europeërs wat die Essequibo verken het. Langs die Essequibo was die Nederlandse kolonie Essequibo geleë, wat tussen 1616 en 1814 bestaan het. Dit het deel uitgemaak van die Nederlandse kolonies in Suid-Amerika wat as Nederlands-Guyana saamgevat is en ook die huidige Suriname ingesluit het. In 1814 het dit Brits-Guyana geword en is by die Britse Ryk ingelyf.

## Verwysings 
## Eksterne skakels 
*
Vlag van Ossetië

Die **vlag van Ossetië** is op 26 November 1990 deur die Republiek Suid-Ossetië en op 2 Oktober 1991 deur die Republiek Noord-Ossetië-Alanië in gebruik geneem. Die vlag vertoon drie horisontale bane in wit, rooi en geel.

## Kleure 
Die kleurskema word hieronder gelys:

### Interpretasie van kleure 
## Geskiedenis 
Die vlag wat deur Noord- en Suid-Ossetië gebruik word, is op 26 November 1990 deur die voormalige leier van die Adjamon Nichas (Osseties: Адæмон Ныхас, letterlik *nasionale vergadering*) en Suid-Ossetiese historikus, Alan Tsjotsjiëf, geskep en is aanvanklik as wapen van hierdie beweging gebruik. Die Suid-Ossetiese weergawe is op 26 November 1990 deur die grondwet van Suid-Ossetië voorgeskryf, en op 30 Maart 1992 bekragtig deur die Regulasie op die Nasionale Vlag.

Die vlag word ook gebruik deur die pro-Georgiese Voorlopige Administratiewe Entiteit van Suid-Ossetië wat vroeër vanuit Kurta geopereer het en nou in Tbilisi is, wat die Russies gesteunde separatistiese regering in Zchinwali teenstaan.

Die vlae van Noord-Ossetië-Alanië en Suid-Ossetië is byna identies met slegs die kleurskakerings wat verskil.

Onder die Sowjetunie het Noord-Ossetië ’n rooi vlag met ’n blou vertikale baan aan die vlagpaalkant, die hamer en sekel en die woorde “Noord-Ossetiese ASSR” in Russies en Osseties gebruik. Kort voor die ontbinding van die Sowjetunie is dit met die huidige vlag vervang, wat op 2 Oktober 1991 aanvaar is.

Lêer:Flag of North-Ossetian ASSR (1937-1938).gif|  Vlag van die Noord-Ossetiese ASSR, 1937 tot 1938
Lêer:Flag of North-Ossetian ASSR (1938-1954).gif|  Vlag van die Noord-Ossetiese ASSR, 1938 tot 1954
Lêer:Flag of North-Ossetian ASSR (1954-1981).gif|  Vlag van die Noord-Ossetiese ASSR, 1954 tot 1981
Lêer:Flag of the North Ossetian ASSR.svg|  Vlag van die Noord-Ossetiese ASSR, 1981 tot 1991

## Ander vlae 
### Soortgelyke vlae 
’n Paar nedersettings in Pole asook een woiwodskap, en die stad Santa Barbara, Kalifornië gebruik ook vlae in horisontale bane van wit, rooi en geel.

Lêer:POL Grudziądz flag.svg| Vlag van Grudziądz (stad in Pole)
Lêer:POL Inowrocław flag.svg| Vlag van Inowrocław (stad in Pole)
Lêer:POL Wiązów flag.svg| Vlag van Wiązów (stad in Pole)
Lêer:POL województwo małopolskie flag.svg| Vlag van die Woiwodskap Klein-Pole
Lêer:Flag of Santa Barbara, California.svg| Vlag van Santa Barbara (stad in Kalifornië)
Lêer:POL Świebodzin flag.svg|Vlag van Świebodzin (stad in Pole) 

## Sien ook 
## Verwysings 
## Eksterne skakels 
*  Suid-Ossetië by *Flags of the World*.
*  Noord-Ossetië by *Flags of the World*.
Lise Baastrup

**Lise Baastrup** (gebore 20 Maart 1984) is 'n Deense aktrise. Sy is bekend vir haar rolle in die rolprente *Almost Perfect* (2012) en *Rosita* (2015), en in die televisiereeks *Rita* (2012).

## Filmografie 
### Rolprente 
* 2012: *Almost Perfect*
* 2015: *Rosita*

### Televisiereekse 
* 2012: *Rita*
* 2013: *Rundt på gulvet*
* 2014: *Hånd i hånd*
* 2015: *5. Halvleg*

## Eksterne skakels 
*
Renosterspruit (Limpopo)

:*Vir ander riviere met dieselfde naam, sien die dubbelsinnigheidsbladsye by Renosterspruit en Renosterrivier.*

Die **Renosterspruit** is 'n nie-standhoudende spruit in die Limpopoprovinsie in Suid-Afrika.

Die spruit, in die ou Wes-Transvaal, is in die opvanggebied van die Limpoporivier geleë by koördinate
Kirchdorf, Bern

240px|duimnael|"Lehnerhaus", mees onlangs 'n restaurant, in Kirchdorf.

**Kirchdorf** is 'n munisipaliteit in kanton Bern, in die distrik Bern-Mittelland van Switserland. In 2018 het 1&nbsp;843 mense in die munisipaliteit gewoon. In 2000 het 96,7% van die inwoners Duits gepraat.

## Verwysings
Eksodus (dubbelsinnig)

Die term **Eksodus** of **eksodus** kan verwys na:

* Eksodus (Bybel) – die tweede boek van die Bybel.
* Eksodus (uittog) – ’n sinoniem vir "uittog", veral met betrekking tot die Israeliete se uittog uit Egipte.
Maselspruit

Die **Maselspruit** is 'n nie-standhoudende spruit in die noorde van die Vrystaatprovinsie in Suid-Afrika. 

Dit is op 'n hoogte van 1&nbsp;315 m bo seevlak in die opvanggebied van die Vaalrivier geleë, en sluit suid van Ventersburg aan by die Sandrivier by die koördinate .
Sonkalender

’n **Sonkalender** is ’n kalender waarvan die datums die seisoene aandui of, amper gelykwaardig daaraan, die skynbare posisie van die Son relatief tot die sterre. Die Gregoriaanse kalender, wat wyd as die wêreldstandaard aanvaar word, is ’n voorbeeld van ’n sonkalender.

Die mees algemene ander kalender is ’n maankalender, waarvan die maande ooreenstem met die siklusse van die maanfases. Die Gregoriaanse kalender se maande stem nie met die siklusse van die maanfases ooreen nie.

## Voorbeelde
Die oudste sonkalenders sluit die Juliaanse kalender en die Koptiese kalender (van die Kopties-Ortodokse Kerk) in. Albei het ’n jaar van 365 dae en ’n skrikkeljaar met 366 dae elke vier jaar, en het dus ’n gemiddelde jaar van 365,25 dae. Namate sonkalenders gewilder geraak het, het hulle tot twee soorte ontwikkel.

### Tropiese sonkalenders
As die posisie van die Aarde in sy wentelbaan om die Son beskou word met betrekking tot die dag-en-nag-ewening, die punt waar sy wentelbaan die hemelewenaar kruis, dui sy datums die seisoene akkuraat aan; hulle is dus gesinchroniseer met die deklinasie van die Son. So ’n kalender word ’n tropiese sonkalender genoem.

Die duur van die gemiddelde kalenderjaar van so ’n kalender stem ooreen met ’n vorm van die tropiese jaar, gewoonlik óf die gemiddelde tropiese jaar óf die Maartnageweningsjaar.

Die volgende kalenders is tropiese sonkalenders:
*Antieke Armeense kalender
*Gregoriaande kalender
*Bengaalse kalender
*Iraanse kalender (Jalāli-kalender)
*Indiese nasionale kalender (Saka-kalender)

Elk van dié kalenders het ’n jaar van 365 dae, wat per geleentheid met ’n skrikkeldag verleng word deur middel van ’n metode wat interkalasie genoem word.

Die Iraanse kalender begin elke jaar met die Maartnagewening en voeg sy interkalêre dae so by dat die volgende jaar weer met die Maartnagewening begin. Die oomblik van die Maartnagewening by Teheran word as maatstaf gebruik.

### Sideriese sonkalender
As die posisie van die Son beskou word teenoor die vaste sterre, dui die datums die sterrebeeld van die diereriem aan waarnaby die Son hom bevind. So ’n kalender word ’n sideriese sonkalender genoem.

Die gemiddelde kalenderjaar van so ’n kalender stem ooreen met die sideriese jaar.

Indiese kalenders soos die Hindoekalender, Tamilkalender en niehersiene Bengaalse kalender is sideriese sonkalenders. Die Thaisonkalender was ook ’n sideriese sonkalender toe dit op die Hindoesonkalender gebaseer was. Hulle word bereken volgens die skynbare beweging van die Son deur die 12 sterrebeelde van die diereriem, eerder as die tropiese beweging van die Son.

## Maansonkalender
Maansonkalenders is maankalenders met interkalasiereëls om hulle rofweg met die sonjaar, en dus die seisoene, te laat sinchroniseer. Omdat ’n tipiese maansonkalender se jaar uit volle maanmaande bestaan, kan dit nie die posisie van die Aarde in sy wentelbaan om die Son so goed aandui as ’n suiwer sonkalender nie.

## Verwysings
## Skakels
Churchillrivier

Die **Churchillrivier** (Engels: *Churchill River*; Frans: *Rivière Churchill*) is 'n groot oos-vloeiende rivier in Kanada. Die Churchillrivier het 'n lengte van 1&nbsp;609&nbsp;km en vloei deur die Kanadese provinsies Saskatchewan en Manitoba; van sy sytakke ontspring ook in Alberta.

duimnael|links|Die Churchillmeer naby Buffalo Narrows, Saskatchewan
Die Churchillrivier ontspring in die Churchillmeer naby Buffalo Narrows, Saskatchewan, vloei in 'n oostelike rigting en bereik die provinsie Manitoba. Verder oos begin die rivier in 'n noordoostelike rigting vloei en mond naby die stad Churchill in die Hudsonbaai uit.

Sedert 1977 word sowat 60% van die Churchillrivier se water in die parallel vloeiende Nelsonrivier omgelei – sowat 760&nbsp;m³/s. Die gemiddelde afloop aan die Churchillrivier se monding is as gevolg van die hidro-elektriese projek van voorheen 1&nbsp;200&nbsp;m³/s tot nou 510&nbsp;m³/s verminder.

Die Cree-naam vir die rivier is *Missinipi* en beteken "groot waters". Die Churchillrivier is na John Churchill, die 1ste hertog van Marlborough wat vanaf 1685 tot 1691 as goewerneur van die Hudson's Bay Company gedien het, genoem.

## Verwysings 
## Eksterne skakels 
*
Panther-tenk

Die **Panther** is 'n Duitse mediumtenk wat gebruik is op die Oos- en Wesfront tydens die Tweede Wêreldoorlog vanaf die middel van 1943 tot aan die einde van 1945. Die tenk se amptelike nommer is **Sd.Kfz. 171**. Dit was amptelik die '''*Panzerkampfwagen* V *Panther*''' genoem tot op 27 Februarie 1944 toe Hitler 'n bevel gegee het dat die Romeinse "V" van die naam verwyder moet word. Hedendaagse Engelse verslae verwys somtyds na die tenk as die *Merk V*.

Die Panther is ontwikkel as 'n teenvoeter vir die T-34 Sowjettenk en vervang die *Panzer III* en *Panzer IV* tenks. Tog het dit langs die Panzer IV en die swaarder Tiger I-tenk tot aan die einde van die oorlog geveg. Die Panther word beskou as die een van die beste tenks van die Tweede Wêreldoorlog vir sy uitstekende slaankrag en beskerming, maar sy betroubaarheid was egter nie nie na wense.

Die Panther ontwerp was 'n kompromie. Terwyl dit bykans dieselfde Maybach V12 petrolaangedrewe (515 kW) enjin as die Tiger I gehad het, het dit beter pantser aan die voorkant gehad, die kanon het beter deurdringingsvermoë gehad, was ligter en vinniger, en kon ruwwe terrein beter hanteer as die Tiger I. Dit was ten koste van dunner pantser aan die kante, wat dit kwesbaar gemaak het vir flankaanvalle. Die Panther was effektief in oop terrein en langafstand operasies, maar dit het nie effektiewe hoëplofkrag ondersteuning aan die infanterie gelewer nie.

Die Panther was baie goedkoper om te bou as die Tiger I en slegs marginaal duurder as die Panzer IV. Sleutelelemente van die Panther se ontwerp soos die pantser, transmissie en finale aandrywing is vereenvoudig om die produksietempo te verbeter en by skaars grondstofbehoeftes aan te pas. Tog word die totale ontwerp deur sommiges as oor-ontwerp beskou. Daar was gejaag om die Panther te laat deelneem aan die Slag van Koersk in die somer van 1943, ten spyte van bestaande tegniese probleme. Dit het tot gevolg gehad dat daar groot verliese was as gevolg van meganiese probleme. Die meeste van die probleme was reggestel teen die einde van 1943 en vroeë 1944. Die konstante bombardering van die aanlegte, materiaalskaarstes - veral hoë kwaliteit allooie benodig vir kritiese onderdele -  wat vererger het, brandstoftekorte, opleidingspasie en dalende kwaliteit van die bemannings het die tenk se effektiwiteit beïnvloed. 

Alhoewel die tenk amptelik as 'n mediumtenk geklassifiseer is, het dit meer geweeg as 'n swaartenk. Met 'n massa van 44,8 ton was dit min of meer in dieselfde kategorie as die Amerikaanse M26 Pershing, (41,7 ton), die Britse Churchill (40,7) en die Sowjet IS-2 (46 ton) swaartenks. Die Panther het 'n hoë slaankrag-tot-massaverhouding gehad; dit was 'n mobiele tenk ten spyte van sy massa. Tog het sy massa logistieke probleme veroorsaak, dit kon nie oor alle brûe ry nie.

Die benaming van die Panther se variante het nie, soos die meeste Duitse tenks, in alfabetiese orde plaasgevind nie. Die Panther "D" (*Ausf.&nbsp;D*), is opgevolg deur die "A" en "G" variante.

## Verwysings
Pecosrivier

Die **Pecosrivier** (Engels: *Pecos River*; Spaans: *Río Pecos*) is 'n groot suid-vloeiende rivier in die Verenigde State. Die Pecosrivier het 'n lengte van 1&nbsp;490&nbsp;km en is die grootste sytak van die Rio Grande; albei riviere vloei vir 'n groot deel parallel langs mekaar.

duimnael|links|Die Pecosrivier in Texas
Die Pecosrivier ontspring uit die Pecos-waterval naby Santa Fe, Nieu-Meksiko, vloei in 'n suidoostelike rigting tot by Fort Sumner, waarvandaan dit in 'n suidelike rigting begin vloei. Die Pecosrivier bereik Roswell, bekend vir die Roswell-voorval. Verder suid bereik die rivier die deelstaat Texas, waar dit weer in 'n suidoostelike rigting begin vloei. Op die grens tussen die Verenigde State en Meksiko mond die Pecosrivier in die Rio Grande uit. Hier is die Rio Grande opgedam en vorm die Amistaddam.

Die naam "Pecos" is afgelei van die inheemse taal Keresan-woord vir die Pecos Pueblo, [p'æyok'ona]. Na die rivier is voorheen deur die Mescalero-volk ook as *Río Natagés* verwys.

## Verwysings 
## Eksterne skakels 
*
Coloradorivier (dubbelsinnig)

**Coloradorivier** kan na een van die volgende riviere verwys:

# Coloradorivier in die suidwestelike Verenigde State en noordwestelike Meksiko.
# Coloradorivier (Texas) in Texas.
# Coloradorivier (Argentinië) in die sentrale Argentinië.
Coloradorivier (Texas)

Die **Coloradorivier** (Engels: *Colorado River*; Spaans: *Río Colorado*) is 'n groot suidoos-vloeiende rivier in die Verenigde State. Die Coloradorivier het 'n lengte van 1&nbsp;387&nbsp;km en is die grootste rivier wat geheel en al deur die Amerikaanse deelstaat Texas vloei.

duimnael|links|Die Coloradorivier in Texas
Die Coloradorivier ontspring in die ooste van Texas, wes van die grens tot Nieu-Meksiko en vloei heeltyd in 'n suidoostelike rigting. In die suide van Texas vloei dit deur Austin, die belangrikste stad langs die Coloradorivier. Verder suidoos mond die Coloradorivier naby Matagordabaai in die Golf van Meksiko uit.

Die Coloradorivier, wat "rooi" of "rooierige" rivier in Spaans beteken, is deur Spaanse ontdekkingsreisigers dikwels met die Brazosrivier verder noordoos verwar. Die Europese ontdekkers van dié twee naburige riviere het die huidige Coloradorivier Brazos de Dios genoem en die huidige Brazosrivier Coloradorivier, maar later is die twee riviere se name met mekaar omgeruil.

## Verwysings 
## Eksterne skakels 
*
Kiesen

260px|duimnael|Kiesen Schloss

**Kiesen** is 'n munisipaliteit in kanton Bern, in die distrik Bern-Mittelland van Switserland. In 2018 het 1&nbsp;001 mense in die munisipaliteit gewoon. In 2000 het 95,4% van die inwoners Duits gepraat.

## Verwysings
Gelukspruit

Die **Gelukspruit** is 'n klein sytak van die Renosterrivier in die noorde van die Vrystaat in Suid-Afrika.
Vaalbankspruit (Vrystaat, lat -28,61, long 26,85)

*Vir ander spruite met dieselfde naam, sien die dubbelsinnigheidsbladsy by Vaalbankspruit.*

Die **Vaalbankspruit** is 'n klein riviertjie sentraal in die Vrystaat in Suid-Afrika. Dit mond uit in die Erfenisdam net oos van Theunissen.
Botaalwee

Die **Botaalwee** (*Aloe zebrina*) is 'n spesie van die genus *Aloe* en kom feitlik oor die hele Suider-Afrika voor. In Suid-Afrika kom dit in Gauteng, Limpopo, Mpumalanga en Noordwes provinsies voor. In Suider-Afrika kom die plant in Angola, Botswana, Malawi, Mosambiek, Namibië, Zambië en Zimbabwe voor. Die aalwyn is klein en die blare het wit vlekke op. Daar is tande op die blaarrante. Die blomme vorm van Februarie tot Mei en is rooi. In Engels staan die aalwyn as die *Transvaal Spotted Aloe* bekend.

## Galery 

Aloe zebrina.JPG
Aloe zebrina flower.jpg

## Sien ook 
* Alfabetiese lys van Suid-Afrikaanse bome
* Lys van aalwynspesies

## Bronne 
* PlantsZafrica
* REDLIST Sanbi
* Plants of the World Online
Disarivier

Die **Disarivier** loop op die suidelike hellings van Tafelberg.

Dit loop deur Disakloof en Lemoenkloof en in 'n suidwestelike rigting. Daarna mond dit uit in Houtbaai. Sy water word opgevang in die Woodheaddam, Hely-Hutchinsondam, Victoriadam, Alexandradam, De Villiers-dam en die Disa-dam. Reeds in 1681 het die eerste boere hulle hier kom vestig.

Na bewering is  dit een van die ontstuimigste riviere in die Kaapse Skiereiland.

## Bibliografie 
* Burman, Jose: Safe to the sea. Kaapstad: Human & Rousseau, 1962.
Peacerivier

Die **Peacerivier** (Engels: *Peace River*; Frans: *rivière de la Paix*; letterlik: "Vredesrivier") is 'n groot noordoos-vloeiende rivier in Kanada. Die Peacerivier het 'n lengte van 1&nbsp;923&nbsp;km en vloei deur die Kanadese provinsies Alberta en Brits-Columbië. Die Peacerivier vorm ná sy saamvloei met die Athabascarivier die Slawerivier, een van die Mackenzierivier se sytakke. Die Finlayrivier, die hoofbron van die Peacerivier, word as die uiterste bron van die Mackenzierivier beskou. Die volledige Finlay-Peace-Slawe-Mackenzie-rivierstelsel is die 13dte grootste rivierstelsel wêreldwyd.

duimnael|links|Die Peacerivier gedurende herfs
Die Peacerivier ontstaan uit die saamvloei van die Finlay- en Parsnipriviere by die Willistonmeer in Brits-Columbië, vloei in 'n oostelike rigting en bereik die provinsie Alberta. Verder oos begin die rivier in 'n noordoostelike rigting vloei en dan weer in 'n oostelike rigting, voordat dit naby die Athabascameer met die Athabascarivier saamvloei om die Slawerivier, 'n sytak van die Mackenzierivier te vorm.

Die Peacerivier het sy naam te danke aan 'n vredesverdrag wat aan dié rivier se oewer tussen die Danezaa en die Cree, ná jare se oorlog tussen hulle, in 1781 gesluit is. Die vredesverdrag is deur die rook van 'n seremoniële vredespyp gevier. Met die verdrag het die Peacerivier 'n grens geword met die Danezaa teen noorde en die Cree teen suide.

Die Peacerivier is ook bekend vir die eerste deurkruising van Noord-Amerika noord van Meksiko wat Alexander Mackenzie in 1793 na die Stille Oseaan onderneem het.

## Verwysings 
## Eksterne skakels 
*  
*
Geen ware Skot

**Geen ware Skot**, of 'n **beroep op suiwerheid**, is 'n informele dwaling waarin 'n mens probeer om 'n universele veralgemening teen teenvoorbeelde te beskerm deur die definisie op 'n onbeplande manier te verander om die teenvoorbeeld uit te sluit. Eerder as om die teenvoorbeeld te ontken of die oorspronklike eis te verwerp, verander hierdie dwaling die onderwerp van die bewering om die spesifieke saak of ander daarvan deur retoriek uit te sluit, sonder verwysing na enige spesifieke objektiewe reël: "geen ware Skot sou so iets doen nie". Dit wil sê, diegene wat daardie aksie uitvoer is nie deel van ons groep nie en kritiek op die aksie is dus nie kritiek op die groep nie.

Die inleiding van die term word toegeskryf aan die Britse filosoof Antony Flew, omdat die term oorspronklik in Flew se boek *An Introduction to Western Philosophy* uit 1971 verskyn het.

## Voorbelde 
Die gewone vorm van die argument loop so:
:Persoon A: "Geen Skot sit suiker op sy pap nie."
:Persoon B: "Maar my oom is 'n Skot en hy sit suiker op sy pap."
:Persoon A: "Maar geen **ware** Skot sit suiker op sy pap nie."

en:
:Persoon A: "Geen Christelike priester sou 'n kind mishandel nie."
:Persoon B: "Katolieke priesters het kinders gemolesteer."
:Persoon A: "Maar Katolieke is nie **ware** Christene nie."

## Teenvoorbeeld 
Argumente van hierdie aard is nie noodwendig altyd verkeerd nie. Byvoorbeeld:
:Persoon A: "Geen pasifis steek mense dood nie."
:Persoon B: "Ek ken een wat 'n paar mense doodgesteek het."
:Persoon A: "Die man was nie 'n **regte** pasifis nie."

Die vorm van die argument is die selfde as dié van die dwaling maar die logiese gevolgtrekking is geldig.

## Verwysings 
## Eksterne skakels
Canadian rivier

Die **Canadian rivier** (Engels: *Canadian River*) is 'n groot oos-vloeiende rivier in die Suidelike Verenigde State. Die Canadian rivier het 'n lengte van 1&nbsp;458&nbsp;km en vloei deur die Amerikaanse deelstate Colorado, Nieu-Meksiko, Texas en Oklahoma. Die Canadian rivier is die grootste sytak van die Arkansasrivier, op sy beurt 'n sytak van die Mississippirivier.

duimnael|links|Kloof van die Canadian rivier in die Kiowa Nasionale Grasland, Nieu-Meksiko
Die Canadian rivier ontspring in die Rotsgebergte in Las Animas County, Colorado net noord van die grens met Nieu-Meksiko, voordat dit dié grens oorsteek en in 'n suidelike rigting vloei. Oos van Santa Fe begin dit in 'n oostelike rigting deur Noord-Texas vloei en bereik Oklahoma, waar die Canadian rivier deur Oklahoma City, die grootste stad langs die rivier, vloei. Verder oos mond die Canadian rivier in die Haskell County, Oklahoma in die Arkansasrivier uit.

Waarvandaan die Canadian rivier sy naam het, is onduidelik. Soms word die Canadian rivier Suid-Canadian rivier genoem om dit van die Noord-Canadian rivier te onderskei, wat in dié rivier uitmond.

## Verwysings 
## Eksterne skakels 
*
Yellowstonerivier

Die **Yellowstonerivier** (Engels: *Yellowstone River*) is 'n groot noordoos-vloeiende rivier in die Westelike Verenigde State. Die Yellowstonerivier het 'n lengte van 1&nbsp;114&nbsp;km en vloei deur die Amerikaanse deelstate Wyoming, Montana en Noord-Dakota. Die Yellowstonerivier is een van die grootste sytakke van die Missouririvier, op sy beurt 'n sytak van die Mississippirivier. Die Yellowstonerivier is veral bekend vir die Yellowstone Nasionale Park.

duimnael|links|Die Grand Canyon van die Yellowstone en die Yellowstone-waterval
Die Yellowstonerivier ontstaan deur die saamvloei van die Noord- en Suid-Forks-riviere in die Absarokabergreeks in Wyoming. Daarna vloei die rivier in 'n noordoostelike rigting deur die bekende Yellowstone Nasionale Park, deurkruis die park, vloei oor drie watervalle en vorm die Grand Canyon van Yellowstone. Verder noordoos mond die Yellowstonerivier in McKenzie County, naby Buford, Noord-Dakota, in die Missouririvier uit.

Die Hidatsa-Indiane het die rivier weens die gesteentes se geel kleur *Mi tse a-da-zi* genoem, wat die eerste Franse pelsjagters as *Rivière des Roches Jaunes* vertaal het en die Kanadese ontdekkingsreisiger David Thompson as *Yellow Stone*.

Die Yellowstonerivier is in 1806 deur William Clark tydens sy terugkeer van die Lewis-en-Clark-ekspedisie verken. Voorheen was die Yellowstonerivier reeds 'n belangrike vervoerpad vir die Indiane. Gedurende die 19de eeu het die rivier ook vir die blanke setlaars belangrik geword. In Montana is die rivier op 'n groot skaal vir besproeiing aangewend.

## Verwysings 
## Eksterne skakels 
*
Koppiesdam

**Koppiesdam** is 'n dam in die Renosterrivier, by Koppies, Vrystaatprovinsie van Suid-Afrika. Dit is in 1911 gebou en sy hoofdoel is vir landboubesproeiing en huishoudelike gebruik.

## Sien ook 
* Lys van grootste damme in Suid-Afrika

## Verwysings 
* Lys van damme in Suid-Afrika van die Departement van Waterwese
Platterivier

Die **Platterivier** (Engels: *Platte River*; afgelei van Frans: "plat rivier" en Chiwere: "plat water"; ook *Nebraska River* of *Shallow River* (in Engels); *Ñíbraxge* (in Chiwere); *Pȟaŋkéska Wakpá* (in Lakota); *Ní Btháska* (in Siouan); *Kíckatus* (in Caddoan) genoem) is 'n groot oos-vloeiende rivier in die sentrale Verenigde State. Die Platterivier het 'n lengte van 500&nbsp;km en vloei deur die Amerikaanse deelstaat Nebraska. Die Platterivier bestaan uit twee hooftakke, die Noord-Platterivier met 'n lengte van 1&nbsp;152&nbsp;km en die Suid-Platterivier met 'n lengte van 707&nbsp;km. Die Platterivier is 'n sytak van die Missouririvier, wat op sy beurt 'n sytak van die Mississippirivier is en in die Golf van Meksiko uitmond.

duimnael|links|Die Platterivier in Sentraal-Nebraska
Die Platterivier ontstaan uit die saamvloei van die Noord- en Suid-Platterivier by North Platte, Lincoln County in Nebraska, waarna dit in 'n suidelike boog deur die suide van Nebraska in 'n oostelike rigting vloei. In die ooste van Nebraska bereik die Platterivier Columbus, net voordat dit tussen Omaha en Lincoln in die Missouririvier uitmond. Die grootste stad, wat langs die hele Platterivierstelsel lê, is Denver langs die Suid-Platterivier in Colorado.

In die verlede het veral Franse pelshandelaars na dié rivier as Nebraskarivier verwys. Franse was teen 1714 die eerste Europeërs wat die Platterivier bereik het; hulle het die rivier eers *Nebraskier* (Nebraska) genoem, 'n vertaling van die inheemse Otoe-naam wat "plat water" beteken. Dié betekenis is baie naby aan die Franse *rivière plate* ("plat rivier"), die moontlike oorsprong van die Platterivier se naam.

## Verwysings 
## Eksterne skakels 
*
Slawerivier

Die **Slawerivier** (Engels: *Slave River*; Frans: *rivière des Esclaves*) is 'n groot noord-vloeiende rivier in Wes-Kanada. Die Slawerivier het 'n lengte van 434&nbsp;km en vloei deur die Kanadese provinsie Alberta en die Noordwestelike gebiede. Die Slawerivier is 'n sytak van die Mackenzierivier. Die volledige Finlay-Peace-Slawe-Mackenzie-rivierstelsel is die 13dte grootste rivierstelsel wêreldwyd.

[duimnael|links|[Nasa-Satellietbeeld met die Athabascameer in die suidooste en die Groot Slawemeer in die noorde; tussen albei mere vloei die Slawerivier]]
Die Platterivier ontstaan uit die saamvloei van die Peace- en Athabascarivier naby die Athabascameer, Alberta, waarna dit in 'n noordelike rigting deur dié provinsie vloei. Verder noord bereik dit die Noordwestelike gebiede, waar dit naby Fort Resolution in die Groot Slawemeer uitmond.

Die Slawerivier is nie na slawe genoem nie; die naam is afgelei van die Slavey, 'n Eerste Nasie wat in die gebied gebly het. Die Indiaanse bevolking is in Engels vroeër *Slave* genoem, maar die naam is later na *Slavey* verander om 'n assosiasie met slawerny te vermy. Die naam van die rivier is egter nie aangepas nie.

## Verwysings 
## Eksterne skakels 
*  
*
Omgekeerde ongeluk (dwaling)

Die dwaling van **omgekeerde ongeluk** (ook die **uitsondering word vernietig**, of 'n ***dicto secundum quid ad dictum simpliciter***) is 'n informele dwaling wat kan voorkom in 'n statistiese silogisme ('n argument gebaseer op 'n veralgemening) wanneer 'n reël slegs van toepassing is op 'n uitsonderlike geval verkeerd toegepas word op alle gevalle in die algemeen.

## Voorbeelde 
'n Voorbeeld van die dwaling is:
:Hannes was siek.
:Hannes mag sy werk laat inhandig.
:Daarom mag almal hul werk laat inhandig.

en:
:Om te veel water te drink, kan lei tot hiperhidrasie. 
:Hiperhidrasie kan tot die dood lei. 
:Daarom is water giftig.

## Vergelyking met die gladde helling 
Die volgende argument is a voorbeeld van die dwaling van omgekeerde ongeluk:
:"As ons mense met gloukoom toelaat om mediese dagga te gebruik, moet almal toegelaat word om dagga te gebruik." 

Hierdie dwaling is soortgelyk aan die gladde helling, waar die opposisie beweer dat indien 'n beperkte optrede onder bespreking toegelaat word, soos om mense met gloukoom mediese dagga te laat gebruik, die optrede in die algemeen aanvaarbaar sal wees, dus uiteindelik sal almal toegelaat word om dagga te gebruik. Die twee argumente impliseer dat daar geen verskil is tussen die uitsondering en die reël nie, en in werklikheid gebruik verkeerde, gladde hellingargumente die omgekeerde ongeluk as die basis vir die argument.  

'n Sleutelverskil tussen die twee is egter die punt en posisie wat aangevoer word. Bogenoemde argument met behulp van 'n omgekeerde ongeluk is 'n argument *vir* die volle wettige gebruik van dagga, gegewe dat gloukoompasiënte dit gebruik. Die argument gebaseer op die gladde helling argumenteer *teen* medisinale gebruik van dagga omdat dit tot volle gebruik sal lei.

## Sien ook 
*Ongeluk (dwaling), die teenoorgestelde dwaling

## Verwysings 
## Eksterne skakels
Kuskokwimrivier

Die **Kuskokwimrivier** (Engels: *Kuskokwim River*; Russies: Кускоквим, *Kuskokwim*, afgelei van Yup'ik: *kusquqviim*; hedendaagse Yup'ik: *Kusquqvak*) is 'n groot wes-vloeiende rivier in die Verenigde State. Die Kuskokwimrivier het 'n lengte van 1&nbsp;130&nbsp;km en vloei deur die Amerikaanse deelstaat Alaska.

duimnael|links|Lugbeeld van Bethel langs die Kuskokwimrivier
Die Kuskokwimrivier ontstaan uit die saamvloei van Oos- en Noord-Fork, naby Medfra, Alaska, waarna dit in 'n westelike rigting deur dié deelstaat vloei. Dit mond wes van Bethel in die Kuskokwimbaai, 'n deel van die Beringsee, uit.

Die rivier se naam is afgelei van die Yup'ik-woord *kusquqviim* wat in 1826 deur 'n Russiese seevaarder opgeteken is en na 'n "groot, stadig bewegende ding" verwys. 'n Verouderde Tanana-naam (Athabaskan) vir dié rivier was *Chin-ana*.

## Verwysings 
## Eksterne skakels
Tiger II-tenk

Die **Tiger II** is 'n Duitse swaartenk van die Tweede Wêreldoorlog. Die finale amptelike Duitse naam van die tenk was *Panzerkampfwagen* Tiger *Ausf*. B, soms verkort tot *Tiger B*. Die krygslogistieke naam was *Sd.Kfz.* 182.

Die Tiger II was die opvolger van die Tiger I en het die Tiger I se dik pantser met die skuins pantser van die Panther-tenk mediumtenk gekombineer. Die Tiger II het amper 70 ton geweeg en was beskerm met 100 tot 185 mm pantser aan die voorkant. Dit was toegerus met die lang loop  8.8 cm KwK 43 L/71 teentenkkanon. Die onderstel is ook gebruik as basis vir die *Jagdtiger* skiettoringlose teentenkvoertuig.

Die Tiger II was uitgereik aan die swaartenkbataljons van die Duitse Leër en die Waffen-SS. Dit was die keer op 11 Junie 1944 vir oorlogvoering deur die 503de Swaarpantserbataljon gebruik gedurende die Geallieerdes se inval van Normandië. Aan die Oosfront was die 501ste Swaarpantserbataljon die eerste eenheid wat met die Tiger II toegerus is. Hulle het op 1 September 1944 oor 25 Tiger II-tenks beskik.

### Notas 
## Verwysings
Saskatchewanrivier

Die **Saskatchewanrivier** (Engels: *Saskatchewan River*; Cree: *kisiskāciwani-sīpiy*, letterlik: "vinnig vloeiende rivier") is 'n groot oos-vloeiende rivier in Suid-Kanada. Die Platterivier het 'n lengte van 547&nbsp;km en vloei deur die Kanadese provinsies Manitoba en Saskatchewan. Die Saskatchewanrivier bestaan uit twee hooftakke, die Noord-Saskatchewanrivier met 'n lengte van 1&nbsp;287&nbsp;km en die Suid-Platterivier met 'n lengte van 1&nbsp;392&nbsp;km. Die Saskatchewanrivier is 'n sytak van die Nelsonrivier wat in die Hudsonbaai uitmond.

[duimnael|links|[Nasa-Satellietbeeld van die Saskatchewanrivier se delta in die Winnipegmeer]]
Die Saskatchewanrivier ontstaan uit die saamvloei van die Noord- en Suid-Saskatchewanrivier in Saskatchewan, waarna dit in 'n noordelike boog deur die ooste van Saskatchewan in 'n oostelike rigting vloei en daarna Manitoba bereik. In Manitoba mond die Saskatchewanrivier in die Winnipegmeer uit. Die grootste stede, wat langs die hele Saskatchewanrivierstelsel lê, is Calgary langs die Bowrivier ('n sytak van die Suid-Saskatchewanrivier en Edmonton langs die Noord-Saskatchewanrivier; albei in Alberta.

Die Saskatchewanrivier en sy sytakke was 'n belangrike vervoerroete vir die Eerste Nasies en vroeë Europese pelsjagters. Dit is veral deur die Hudson's Bay Company ingespan en het deel gevorm van die vervoernetwerk wat die Hudsonbaai met die Kanadese binneland in die weste verbind het.

## Verwysings 
## Eksterne skakels 
*  
*
Bongani Baloyi

**Bongani Michael Baloyi** (gebore 28 Februarie 1987) is 'n Suid-Afrikaanse politikus. Hy is die president van Xiluva. Baloyi het as burgemeester van die Midvaal Plaaslike Munisipaliteit tussen 2013 en 2021 gedien. Hy was op daardie stadium slegs 26 jaar oud en het gevolglik die jongste burgemeester in Suid-Afrikaanse geskiedenis geword. Baloyi was op daardie stadium 'n lid van die Demokratiese Alliansie.

## Vroeë lewe 
Baloyi is op 28 Februarie 1987 in Thokoza, suidwes van Alberton aan die Oos-Rand, gebore. Hy het op 'n jong ouderdom in politiek begin belangstel.

## Politieke loopbaan 
Baloyi het in 2005 'n lid van die Demokratiese Alliansie geword. Hy is hierna in Augustus 2016 vir 'n volle termyn as burgemeester verkies.

Onder Baloyi se leiding het Midvaal ses opeenvolgende ongekwalifiseerde ouditverslae ontvang. In Maart 2020 kondig hy aan dat hy nie beskikbaar is vir herverkiesing in 2021 nie. Daar word in politieke kringe bespiegel dat Baloyi 'n moontlike kandidaat vir die DA-leierskap kan wees.

## Insidente 
Baloyi en 'n ANC-lid is op 29 September 2018 in hegtenis geneem nadat hulle aanrandingsklagtes teen mekaar ingedien het, na 'n voorval tydens 'n boomplantgeleentheid in Savannah City. Hy is op borgtog vrygelaat en die aanrandingsaak is later teruggetrek.

## Verwysings 
## Eksterne skakels 
* Profiel op People's Assembly
Nicholas Latifi

duimnael|links|260px|Latifi jaag hier in Formule 3 in 2014

**Nicholas Daniel Latifi** (* 29 Junie 1995) is 'n Kanadese professionele motorrenjaer wat van 2020 tot 2022 vir die Williams-Mercedes-span aan Formule Een Grands Prix deelgeneem het. Sy kontrak met hulle is nie hernu vir die 2023-seisoen nie.

## Loopbaan 
Soos meeste ander Formule Eenjaers het hy in sy jeug aan knortjorrenne deelgeneem, van 2009 tot 2012. In die laaste jaar wen hy die Rotax DD2-klas van die Florida Wintertoer.

In 2012 begin Latifi met formulerenne, waar hy in die Italiaanse Formule 3-kampioenskap vir die BVM-span meegeding het. Die kampioenskap was verdeel in 'n Europese en 'n Italiaanse kampioenskap. In die Europese kampioenskap eindig hy sewende met 'n oorwinning op Vallelunga. In die Italiaanse kampioenskap eindig hy met dieselfde aantal oorwinnings ook in die sewende plek.

In 2013 stap Latifi oor na die nuwe Europese Formule 3-kampioenskap, waar hy vir die Carlin-span jaag. Met twee vyfde plekke eindig hy vyftiende in die kampioenskap met 45 punte. Hy neem ook vir Carlin deel aan die Britse Formule 3-kampioenskap, waar hy met één podiumplek op Brands Hatch vyfde in die kampioenskap eindig met 97 punte.

Hierna volg Formule Renault 3.5 in 2015 en GP2 in 2016 en 2017. 

### Formule Een 
In 2018 word Latifi aangestel as die amptelike reserwejaer vir die Sahara Force India Formule 1-span. By sy tuisren in die Kanadese Grand Prix maak hy sy F1-debuut tydens die vrye oefeninge. 

Op 28 November 2019 word aangekondig dat Latifi in 2020 by Williams sy debuut as Formule 1-renjaer sal maak.

## Formule Een-uitslae 
† Kon nie die ren voltooi nie, maar is geklassifiseer omrede hy meer as 90% van die wedrenafstand afgelê het.
‡ In België is halwe punte toegeken in 2021, a.g.v. 'n verkorte wedren weens swaar reën.
§ Latifi was as die derde bestuurder ingeskryf, maar is onttrek voor die sessie.

## Verwysings
Geodia boesraugi

***Geodia boesraugi*** is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem. 

Die spons behoort tot die genus *Geodia* en tot die familie Geodiidae. Die wetenskaplike naam van die spesie is die eerste keer geldig gepubliseer in 2020 deur Van Soest & Hooper.

## Bronne 
* Van Soest, R. (2020). *Geodia boesraugi* Van Soest & Hooper, 2020. In: Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2020) World Porifera database. Gebaseer op inligting uit die World Register of Marine Species, te vinde op http://www.marinespecies.org/aphia.php?p=taxdetails&id=1424203.
Ansar al-Sunna

duimnael|Vlag wat deur Ansar al-Sunna gebruik word.
**Ansar al-Sunna** (Afrikaans:  Ondersteuners van die tradisie), **al-Shabaab**, **Ahlu al-Sunna** en **Swahili Sunna** is 'n Islamitiese militante groep wat in die provinsie Cabo Delgado, Mosambiek, bedrywig is. Die groep het veiligheidsmagte en burgerlikes aangeval in 'n poging om 'n Islamitiese staat in die gebied te vestig.

Die terroriste groep is volgens berigte in Cabo Delgado gevorm deur aanhangers van die radikale Keniaanse geestelikes Aboud Rogo Mohammed, wat ná sy dood in 2012, hervestig is in Mosambiek. Die groep het in 2017 toenemend gewelddadig geword en aanvalle op regerings- en burgerlike teikens uitgevoer. Die groep word befonds uit onwettige smokkelary, godsdienstige netwerke en mensehandelaars, wat die groep gebruik om rekrute na Tanzanië, Kenia en Somalië te stuur vir militêre en ideologiese opleiding.

Na berig word is lede van Ansar al-Sunna meestal Mosambiekers uit die distrikte Mocimboa da Praia, Palma en Macomia, maar sluit ook buitelandse burgers van Tanzanië en Somalië in. Portugees, Kimwane en Swahili word almal deur die groeplede gepraat. Die groep werf aktief jong Mosambiekers aan wat haatdraend  is teenoor die regering as gevolg van hoë werkloosheid en 'n gebrek aan ekonomiese geleenthede.

## Verwysings
Brent Scowcroft

duimnael|Brent Scowcroft in Oktober 1973
**Brent Scowcroft** (Ogden, 19 Maart 1925 - Falls Church, 6 Augustus 2020) was 'n Amerikaanse luitenant-generaal in die Amerikaanse Lugmag. Hy was 'n adviseur vir verskeie presidente en was voorsitter van die Presidensiële Raad vir Buitelandse Veiligheid tydens die George W. Bush-administrasie.

## Lewensloop 
Scowcroft ontvang sy baccalaureusgraad aan die West Point militêre akademie in 1947 en sy meestersgraad aan die Universiteit van Columbia in 1953. Hy het sy doktorsgraad in internasionale betrekkinge aan laasgenoemde universiteit in 1967 verwerf.

Gedurende sy loopbaan beklee hy verskillende poste in die Amerikaanse lugmag, die departement van verdediging, by die Amerikaanse lugvaartakademie en in West Point, en was hy adjunk-lugmagattaché by die VSA ambassade in die destydse Joego-Slawië in Belgrado.

Gedurende sy militêre loopbaan was hy verder 'n militêre assistent van president Richard Nixon en was hy adviseur vir nasionale veiligheid vir president Gerald Ford. In 1975 bereik hy die militêre ouderdomsperk en verlaat die leër die rang van luitenant-generaal.

Hy het sy siviele loopbaan voortgesit as voorsitter van die Kissinger and Associates-onderneming. Hy was ook stigter en voorsitter van die dinkskrum The Forum for International Policy en inisieerder van The Scowcroft Group, 'n firma vir internasionale sakeadvies. Daarbenewens het hy aan verskillende adviesliggame op die gebied van internasionale strategiese studies deelgeneem.

Tydens George H.W. Bush-administrasie dien weer as 'n adviseur vir nasionale veiligheid. In 1999 het hy die boek saam met Bush gepubliseer met die titel; *A World Transformed* met hul herrineringe oor die verbrokkeling van die Sowjetunie.

Hy dien ook in Bush senior se seun, president George W. Bush se administrasie. Hy van 2001 tot 2005 voorsitter van die president se adviesraad vir buitelandse intelligensie. Hy het daarna president Barack Obama bygestaan in die samestelling van sy nasionale veiligheidspan.

## Bibliografie 
* 1999: *A world transformed*, met George H.W. Bush, Vintage Books,
Utahmeer

duimnael|Utah Lake State Park: Uitsig oor die Utahmeer in Desember. Dikwels bevries die meer laat in Desember
duimnael|Utahmeer in die Novemberson
duimnael|Pleasant Grove, een van die nedersettings langs die meer se oewers
duimnael|Uitsig oor die Utahmeer vanuit Squaw Mountain, terwyl 'n somerbui in die verte uitsak
Die **Utahmeer** (Engels: *Utah Lake*) is 'n vlak varswatermeer (met 'n maksimale diepte van tien voet) in die sentrale gedeelte van Utah County, 'n administratiewe distrik van die Amerikaanse deelstaat Utah. Dit is wes van Provo en 48 myl suid van Salt Lake City in die Utah Valley geleë waar dit deur die metropolitaanse gebied van Provo-Orem omring word. Sy enigste natuurlike uitvloei is die Jordanrivier wat noordwaarts deur die Soutmeervallei vloei om in die Groot Soutmeer uit te mond. Net soos die Groot Soutmeer is ook die Utahmeer 'n klein oorblyfsel van die magtige Lake Bonneville en het sedert sy ontstaan steeds 'n varswatermeer gebly. Dit word gevoed deur bergstroompies.

Die Utahmeer is die derde grootste meer in Utah en die deelstaat se grootste varswatermeer met 'n oppervlakte van 150 vierkante myl. Die meer is 'n gewilde bestemming vir watersport-geesdriftiges en hengelaars. Daar is boothawens in Provo, Saratoga Springs, American Fork en Lindon sowel as ’n strand en kampeerplek. Vir fietsryers is daar 'n fietspad rondom die meer met 'n lengte van 100 myl, die *Utah Lake Loop*. Die roete loop deur plat terrein en bied aan die weskant van die meer uitsigte oor die Wasatch Front-bergreeks.

## Verwysings 
## Eksterne skakels 
;Toerisme
----
* *Utah.com: Utah Lake State Park*
* *Utah Lake Commission: Utah Lake State Park* 
;Navorsing
----
* *BYU University Communications News, 1 Augustus 2019: BYU researchers dig up ways to improve Utah Lake*
;Bootsport
----
* *Utah.com: Utah Lake Boating*
2007 Maleisiese Grand Prix

Die **2007 Formule Een Maleisiese Grand Prix** het op 8 April 2007 op die Sepang Internasionale Renbaan in Sepang plaasgevind.

## Renuitslag 
## Statistiek
## Verwysings 
## Eksterne skakels
Duiwenhoksrivier

Die **Duiwenhoksrivier** (soms Duivenhoksrivier) loop deur die dorp Heidelberg, Wes-Kaap aan die Tuinroete.

Hierdie rivier ontspring op 'n hoogte van 'n 1&nbsp;500&nbsp;m bo seespieël in die Boosmansbos-wildernisgebied en die Grootvadersbosch-natuurreservaat op die suidelike hellings van die Langeberge. Na 'n loop van 83&nbsp;km mond die rivier in die Indiese Oseaan by Puntjie, St. Sebastiaanbaai uit. Die koers van die hele rivier is rofweg suidwaarts en dit  loop aan die oostekant  van Heidelberg en wes by  Vermaaklikheid verby.

Dit het 'n opvanggebied van nagenoeg 'n duisend km² en  geniet 'n hoë reënval.  In die rivier se  boloop sluit die Buffelsbos-, Palm- en Keurriviere en in die benedeloop die Kransrivier aan. Die natuurlike vloei is egter onreëlmatig. Sedert die bou van die Duivenhoksdam het die besproeiingsboerdery op die oewers toegeneem.

By die mond van die rivier is die Duiwenhoksmond privaat natuurreservaat. Dit is daar 16&nbsp;km van die mond van die Breederivier.

## Lees ook 
* kapstylhuise
* Duivenhoksdam

## Bibliografie 
* Standard Encyclopaedia of Southern Africa, deel 4. Kaapstad: Nasou,  1971. 
* topografiese kaarte van Suid-Afrika
Aleksandr Loekasjenko

duimnael|Aleksandr Loekasjenko
**Aleksandr Grigoryevich Loekasjenko** (Russies: Александр Григорьевич Лукашенко, of Alexander Ryhoravich Loekasjenko (Belarussies: Аляксандр Рыгоравіч Лукашэнка, gebore 30 Augustus 1954) is 'n Belorussiese politikus, wat sedert die skepping van hierdie amp op 20 Julie 1994 as president van Belarus gedien het. Voordat hy sy politieke loopbaan begin het, het Loekasjenko as direkteur van 'n kollektiewe boerdery (*kolkhoz*) gewerk, in die Sowjetgrensmag en in die Sowjetleër gedien. Hy was die enigste verteenwoordiger van die Sowjet-Belarusparlement wat teen die ontbinding van die Sowjetunie in 1991 gestem het.

Loekasjenko was teen die Westerse gesteunde-skokterapie gekant tydens die post-Sowjet-oorgang. Hy het die staatseienaarskap van belangrike bedrywe in Belarus ondersteun. Loekasjenko se regering het ook baie van die land se Sowjet-era-simboliek behou, veral die wat verband hou met die oorwinning in die Tweede Wêreldoorlog.

Loekasjenko staan aan die hoof van 'n outoritêre regime in Belarus. Verkiesings is nie vry en regverdig nie, teenstanders van die regime word onderdruk, en die media is nie vry nie. Sedert 2006 het die Europese Unie en die Verenigde State herhaaldelik sanksies teen Loekasjenko en ander Belorussiese amptenare ingestel vir menseregteskendings.

## Kritiek en kontroversies 
Lukashenko het in 1995 opslae gemaak toe hy in 'n onderhoud met die dagblad Handelsblatt Adolf Hitler se leierskapstyl geprys het as 'n model vir 'n Belo-Russiese regeringstelsel. Letterlik het hy gesê: "Dit het eeue geneem om die Teutoniese Orde tot stand te bring. Onder Hitler het hierdie formasie sy hoogtepunt bereik. Dit stem ooreen met ons opvatting van 'n presidentsrepubliek en die rol van 'n president daarin." Hy vervolg: "In sy tyd het Duitsland uit die ruïnes opgestaan danksy baie streng leierskap, en nie alles in Duitsland wat met die beroemde Adolf Hitler te doene gehad het, was sleg nie." Lukashenko wou nie sy opmerking terugtrek nie, maar het bygevoeg dat die gevolge van Hitler se leierskapstyl in die buitelandse beleid sleg was.

## Verwysings 
## Eksterne skakels
Brad Binder

duimnael|regs|Brad Binder in 2013 op Silverstone
**Brad Binder** (gebore 11 Augustus 1995) is 'n Suid-Afrikaanse Grand Prix motorfietsrenjaer. Hy is in Potchefstroom gebore en het aan Hoërskool Krugersdorp in Krugersdorp gematrikuleer. Sy ouers is Trevor en Sharon Binder. Hy het ook 'n broer, Darryn, wat ook aan motorfiets wedrenne deelneem.

Die KTM fabriekspan het in 2019 bevestig dat hy voortaan vir hulle gaan jaag in die MotoGP klas vir die 2020 seisoen. Op 9 Augustus 2020 wen hy die MotoGP wedren in Tsjeggië, dit was sy derde wedren in die klas. Hy is die eerste Suid-Afrikaner wat die prestasie kon behaal.

## Verwysings
Centropodia glauca

duimnael|links|Foto van Ghagras se saad
**Ghagras** of **Ikagras** (*Centropodia glauca*) Dit word geëet deur wild, veral gemsbokke.

## Verwysings 
## Eksterne skakels